Document ID: /roh_data/filtered/fineweb-2-filterrobots_roh.jsonl.gz/41708

El è naschì ils 29 d’avrigl dal 1922 a Brüssel sco Jean-Baptiste Frédéric Isidor, Baron Thielemans, però sco cumponist e musicist vegniva el numnà Toots. Cun trais onns ha el cumenzà a sunar l’orgelet da maun, pli tard ha el scuvert l’orgelet da bucca – e cun quest instrument ha el enritgì il jazz. Durant il studi da matematica ha el sunà en clubs da la schuldada americana e dal 1950 ha el pudì accumpagnar la Benny Goodman Allstar Band tar sia turnea tras l’Europa. Be dus onns pli tard è el emigrà en ils Stadis Unids, per far gronda carriera. Uschia è el stà commember dals Charlie Parker All Stars, han sunà cun Dizzy Gillespie, Ella Fitzgerald, Quincy Jones, Paul Simon, Billy Joel e cun ils stars brasilians Caetano Veloso e Gilberto Gil. Er sco cumponist ha el gì grond success, cun ses toc Bluesette. En pli ha el era fatg musica da film e per serias da televisiun. Il 2014, cun 92 onns, è el sa retratg dal palc – ed es mort dus onns pli tard.
L’artg musical as propona in da ses concerts, registrà il 1995 al Jazzkaar Festiva en Estonia. Vus udis ses grond hit Bluesette, però er tocs sco: Bye, Bye, Blackbird da Ray Henderson ed il one note Samba da Antonio Carlos Jobim.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.